… ne vé quet cavet calz é tistag mui é garanté doh er péh  en devé bet el-cé câret a vihannig. Chetui ehué perac en Eutru-Doué, en en dès-ean laqueit tostig tra demb, én ur zonnèt ar en doar, erré e zeliamb cârein quetan rah ar é lerh-ean, hur hérent, hun tadeu ha mammeu. Hà penaus ne zehé demb-ni ou hârein, mar sellamb un tamig benag ahoèl a dost doh er sourci hemb-par e guemérant a hanomb, doh er boén e laquant dhun dessaù, ha doh er sacreficeu e hrant aveid-omb é peb amzér, mæs drès peb-tra én hur blayeu quetan !